rejauldu/bengali-wikipedia huggingface dataset:
মুরাদপুর ইউনিয়ন বাংলাদেশের সিলেট বিভাগের হবিগঞ্জ জেলার বানিয়াচং উপজেলার একটি ইউনিয়ন।   অবস্থান ও সীমানা  মুরাদপুর ইউনিয়ন বাংলাদেশের সিলেট বিভাগের হবিগঞ্জ জেলার একটি ইউনিয়ন। মুরাদপুর ইউনিয়নের উত্তর দিকে অবস্থিত বানিয়াচং দক্ষিণ পশ্চিম ও আজমিরীগঞ্জ উপজেলার শিবপাশা ও কাকাইলছেও ইউনিয়ন, দক্ষিণ দিকে অবস্থিত মন্দরী ও পৈলারকান্দি ইউনিয়ন, পূর্ব দিকে অবস্থিত মন্দরী ইউনিয়ন এবং পশ্চিম দিকে অবস্থিত কিশোরগঞ্জের মিঠামইন উপজেলা।   ইতিহাস  মুরাপুর গ্রামের ইতিহাস অনেক প্রাচীন।ইতিহাস থেকে জানা যায় এই গ্রামের গোড়াপত্তন করেন মুরাদ শেখ নামে একজন ব্যক্তি,যার নামে এই গ্রামের নামকরণ করা হয়।১৯৬৭ সালে এই গ্রামকে ইউনিয়নে প্রতিষ্ঠিত করা হয়।ইউনিয়নের বর্তমান চেয়ারম্যান শেখ মিজানুর রহমান।     প্রশাসনিক এলাকা    আয়তন ও জনসংখ্যা   জনসংখ্যা–১৬০০০ জন   শিক্ষা  শিক্ষার হার : ২৬.১২%।  শিক্ষা প্রতিষ্ঠান   সরকারী প্রাথমিক বিদ্যালয়: ৬ টি  কমিউনিটি প্রাথমিক বিদ্যালয়: ১ টি (এফআইভিডিবি)  উচ্চ বিদ্যালয় : ১টি।  মাদ্রাসা: ৫টি।   দর্শনীয় স্থান    উল্লেখযোগ্য ব্যক্তিত্ব   মোঃ নাঈম মিয়া ---- কবি,লেখক ও সাহিত্যিক   জনপ্রতিনিধি  বর্তমান চেয়ারম্যান- শেখ মিজানুর রহমান মিজান +চেয়ারম্যানগণের তালিকাক্রমিকনামমেয়াদআলী হায়দারমো: আ: হকতাবেদুল হোসেন চৌধুরীতাইদুল ইসলাম চৌধুরী মো: জিল্লুর রহমান চৌধুরীমো: আকাদ্দছ হোসেন তালুকদারমধু মিয়া তালুকদার,  উনার সময়ে মোতাহের হুসেন মেম্বার কিছুদিন ভারপ্রাপ্ত ছিলেনমো: রফিকুল ইসলাম পাশাশেখ মিজানুর রহমান মিজান   আরও দেখুন    তথ্যসূত্র    বহিঃসংযোগ   বিষয়শ্রেণী:বানিয়াচং উপজেলার ইউনিয়ন
মাদক প্রত্যাহারজনিত সংলক্ষণ (ইংরেজি Drug withdrawal syndrome বা Substance withdrawal syndrome) বা সংক্ষেপে মাদক প্রত্যাহার (Drug withdrawal) বলতে আরোগ্যমূলক ঔষধ বা বিনোদনমূলক নেশাদ্রব্য সেবন হঠাৎ বন্ধ করে দিলে বা দ্রুত কমিয়ে দিলে যে লক্ষণ-উপসর্গগুলি পরিলক্ষিত হয়, তাদের সমষ্টিকে বোঝায়। প্রত্যাহারজনিত লক্ষণ-উপসর্গ ঘটার আগে প্রথমে ব্যক্তিতে কোনও প্রকারের মাদকদ্রব্যের প্রতি আসক্ত হতে হয়। এটি শারীরিক আসক্তি, মানসিক আসক্তি বা উভয়ই হতে পারে। অনেক সময় ধরে এক বা একাধিক মাদকদ্রব্য সেবনের কারণে আসক্তির জন্ম হয়।  মাদকের মাত্রার উপর নির্ভর করে আসক্তি সৃষ্টি হয়। কোন ধরনের মাদক ব্যবহার করা হচ্ছে, তার উপর নির্ভর করে প্রত্যাহারজনিত লক্ষণ-উপসর্গগুলি ভিন্ন হয়ে থাকে। যেমন বিষণ্ণতারোধক ঔষধ (Antidepressant) দীর্ঘদিন সেবন করার পরে প্রত্যাহার করলে যে প্রতিক্রিয়া হয়, তার বিপরীতে আফিম-সদৃশ ঔষধ (মাদক) যেমন হেরোইন প্রত্যাহার করলে সম্পূর্ণ ভিন্ন প্রতিক্রিয়া হতে পারে। আফিম-জাতীয় ঔষধ সেবন বন্ধ করার কারণে যে লক্ষণ-উপসর্গগুলি দেখা যায়, তার মধ্যে উদ্বেগ, ঘর্মণ, বমন ও উদরাময় উল্লেখ্য। মদ্যপান প্রত্যাহারজনিত লক্ষণ-উপসর্গগুলির মধ্যে আছে খিটখিটে মেজাজ, অবসাদ, কাঁপুনি ও বমিবমি ভাব। নিকোটিন প্রত্যাহার করলে খিটখিটে মেজাজ, অবসাদ, নিদ্রাহীনতা, মাথাব্যথা, মনোযোগে সমস্যা, ইত্যাদি লক্ষণ-উপসর্গ প্রকাশ পেতে পারে। চিকিৎসকের ব্যবস্থাপত্রে প্রদত্ত এবং বৈধ কিন্তু ব্যবস্থাপত্রবিহীন অনেক ঔষধ আছে, যেগুলি সেবন বন্ধ করে দিলে প্রত্যাহারজনিত লক্ষণ-উপসর্গ দেখা দিতে পারে, যদিও সেগুলি চিকিৎসকের নির্দেশনা মেনেই সেবন করা হয়ে থাকে।  প্রয়োগের পথ, অর্থাৎ মাদকদ্রব্যটি শিরায় বা পেশীতে সূঁচের মাধ্যমে প্রবেশ করানো হয়, নাকি মুখ দিয়ে গলধকরণ করা হয়, সে ব্যাপারটিও প্রত্যাহারজনিত লক্ষণ-উপসর্গের তীব্রতার উপর প্রভাব ফেলতে পারে। প্রত্যাহারজনিত লক্ষণ-উপসর্গগুলি কয়েকটি ধাপে প্রকাশ পায়। সাধারণত একজন ব্যক্তির খারাপ লাগতে শুরু করে (যাকে ধস/ক্র্যাশ বা অধোগমন বলে), এর আরও বেশি খারাপ লাগতে শুরু করে, এরপর একটি স্থিতাবস্থায় পৌঁছায় (প্লাটো) এবং শেষ পর্যন্ত লক্ষণ-উপসর্গগুলি দূর হতে শুরু করে। তবে কিছু কিছু ঔষধ (বার্বিচুরেট, বেঞ্জোডায়াজেপিন, অ্যালকোহল, গ্লুকোকর্টিকয়েড, ইত্যাদি) থেকে প্রত্যাহার মরণঘাতী হতে পারে। আফিম-জাতীয় মাদক থেকে প্রত্যাহার করলে ব্যবহারকারীর মৃত্যু না হলেও, আফিম-সদৃশ ঔষধ (ও আরও কিছু ঔষধ) প্রত্যাহারের কারণে গর্ভপাত হতে পারে (প্রভ্রূণের প্রত্যাহারের কারণে)। কোনও মাদক সেবন হঠাৎ করে সম্পূর্ণ প্রত্যাহার করা ও তার পরে শরীরে প্রত্যাহারজনিত লক্ষণ-উপসর্গ প্রকাশ পাওয়ার ঘটনাটিকে আকস্মিক পূর্ণবিরতি বলে।  যদি মাদকটি দীর্ঘস্থায়ী অপপুষ্টি, রোগ, দীর্ঘমেয়াদী ব্যথা, রোগজীবাণু সংক্রমণ, নিদ্রাহানি, ইত্যাদিকে অপ্রকাশ্য করে রাখে, তাহলে সেটি প্রত্যাহার করলে আরও নাটকীয় লক্ষণ-উপসর্গ প্রকাশ পেতে পারে। যখন ঔষধ বা মাদকটিকে প্রত্যাহার করে নেওয়া হয়, তখন এই রোগ বা অসুস্থতাগুলি আবার মাথা চাড়া দিয়ে ওঠে, ফলে এগুলিকে প্রত্যাহারজনিত লক্ষণ-উপসর্গ ভেবে ভুল করা হতে পারে।  তথ্যসূত্র  বিষয়শ্রেণী:মাদকাসক্ত পুনর্বাসন বিষয়শ্রেণী:মাদক-সম্পর্কিত রোগ বিষয়শ্রেণী:মাদক প্রত্যাহারজনিত সংলক্ষণ
থাম্ব দায়ারা হলো সেনেগালের ঐতিহ্যবাহী কুরআনী স্কুলগুলির নামকরণের জন্য দেয়া উপাধি যেসব স্কুল বহু শতাব্দী ধরে পশ্চিম আফ্রিকার দেশগুলিতে সকল স্তরের মানুষের জন্য ইসলামী শিক্ষা নিশ্চিত করার জন্য সুপরিচিত।  দায়ারা গুলি প্রায়শই শিক্ষার্থীদের  শারীরিক শাস্তি দিয়ে থাকে, যা পশ্চিম আফ্রিকার অনেক মুসলমানের কাছে শিক্ষাব্যবস্থার একটি গুরুত্বপূর্ণ অঙ্গ হিসাবে বিবেচিত হয়। দায়ারা সম্পর্কে জালাত    এবং জাতিসংঘের মতো সংস্থাগুলি ঘন ঘন নির্যাতন এবং "সমসাময়িক দাসত্ব" সম্পর্কিত সংবাদ প্রকাশ করেছে। এই রিপোর্টগুলিতে তালিব নামক শিশু ভিক্ষুকদের আর্থিক শোষণ এবং দুর্ব্যবহারের অভিযোগ অন্তর্ভুক্ত রয়েছে।  সেনেগালের অনেক তালিব ইচ্ছাকৃতভাবে নিজের ক্ষতি করে যাতে তাদের চিকিৎসার ও যত্নের প্রয়োজন হয় এবং দায়ারাগুলি থেকে তাঁদের সরিয়ে দেওয়া হয়।    তথ্যসূত্র   বিষয়শ্রেণী:মাদ্রাসা বিষয়শ্রেণী:ইসলামি পরিভাষা বিষয়শ্রেণী:ইসলামি শিক্ষা বিষয়শ্রেণী:সুফিবাদ
নেহোন () ভারতের পাঞ্জাব রাজ্যের রূপনগর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে নেহোন শহরের জনসংখ্যা হল ১০,১৫৮ জন। এর মধ্যে পুরুষ ৫৬% এবং নারী ৪৪%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে নেহোন এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
সিউদাদ রিয়াল মাদ্রিদ (রিয়াল মাদ্রিদ শহর) হলো বারায়াস বিমানবন্দরের কাছাকাছি ভালদেবেবাসে মাদ্রিদের বাইরে অবস্থিত রিয়াল মাদ্রিদের প্রশিক্ষণকেন্দ। এটি পুরানো সিউদাদ দেপর্তিভোর (স্প্যানীয়:ক্রীড়া শহর) বদলে তৈরি করা হয়, যা ২০০৩ সাল পর্যন্ত ক্লাবের প্রশিক্ষণ স্থল ছিল।  রিয়াল মাদ্রিদের প্রেসিডেন্ট ফ্লোরেনটিনো পেরেজের অধীনে সিউদাদ দেপর্তিভো বিক্রির ফলে প্রায় €৪৮০ মিলিয়ন আয় হয়েছে। কমপ্লেক্সটিকে ডাকনাম দেওয়া হয়েছে এবং তা খেলোয়াড়, প্রশিক্ষক এবং ক্লাব কর্মীদের 'ভালদেবেবাস' (ভাল-দে-বে-বাস) হিসাবে পরিচিত, এবং এই নামটির নামকরণ করা হয় যে জেলা শহরে অবস্থিত তার নামে। ২০০৫ সালে উদ্বোধন এর করা হয়। প্রশিক্ষণ কেন্দ্রে একাডেমী অফিস, সরঞ্জাম কক্ষ, অডিও ভিজুয়ালস কক্ষ, একটি শক্তি এবং পুনর্বাসন কেন্দ্র, এবং হাসপাতাল রয়েছে (যাতে রয়েছে পরীক্ষার কক্ষ, চিকিৎসা ঘর, অতিরিক্ত পুনর্বাসন সুবিধা এবং সরঞ্জাম এবং একটি হাইড্রোথেরাপির কেন্দ্র) এবং প্রশিক্ষণ সুবিধা। এর পাশাপাশি ১২ এবং এক তৃতীয়াংশ মাঠ আছে।যার মধ্যে আছে যুবদের জন্য তিনটি পূর্ণ আকারের কৃত্রিম ঘাসের মাঠ এবং চারটি পূর্ণ আকারের প্রাকৃতিক ঘাসের মাঠ, এবং প্রথম দলের জন্য এক তৃতীয়াংশ আকারের কৃত্রিম ঘাসের মাঠ এবং তিনটি পূর্ণ আকারের প্রাকৃতিক ঘাসের মাঠ। সিউডাদ রিয়াল মাদ্রিদে আলফ্রেদো দি স্তেফানো স্টেডিয়াম রয়েছে যেখানে রিয়াল মাদ্রিদ কাস্তিয়া (রিয়াল মাদ্রিদ সংরক্ষিত দল) তাদের হোম ম্যাচ খেলে।  রিয়েল মাদ্রিদ স্পোর্টস সিটিতে রিয়াল মাদ্রিদের প্রথম দলের আবাসিক ভবনটি ৮৩০০ বর্গ মিটার আকারের এবং প্রথম ও দ্বিতীয় তলায় বিস্তৃত ৫৭ টি ঘর রয়েছে,যার প্রতিটিতে নিজস্ব আরাম কক্ষ এবং বারান্দা রয়েছে। এই ভবনে একটি সিনেমা হল, একটি ৫৪ জনের খাবার ঘর, একটি যৌথ বিশ্রাম এলাকা, আবহাওয়া নিয়ন্ত্রিত জলাশয়, অভ্যর্থনা কক্ষ, দুটি অতিথি কক্ষ, এবং বেশ কয়েকটি যৌথ ছাদ রয়েছে।  যুবদল খেলোয়াড়দের যাদের পরিবার মাদ্রিদে বাস করে না,তাদের জন্য যুবদল ভবন বরাদ্দ। এটিতে ৪০ টি দৈত্ব কক্ষ রয়েছে, প্রত্যেকটিতে একটি বারান্দা এবং ব্যক্তিগত বাথরুম, একটি যৌথ খাবার ঘর, যৌথ বিশ্রাম কক্ষ এবং শিক্ষার জন্য শ্রেণীকক্ষ রয়েছে।  ১০ থেকে ১৮ বছর বয়সী খেলোয়াড়রা যুব দল আবাসিক ভবনটিতে বসবাস করে। ২০১৫-১৬ মৌসুমের মাঝামাঝি সময়ে রিয়াল মাদ্রিদ বাস্কেটবল বিভাগকে ভ্যালদেবেবাসে তাদের নিজস্ব ক্রীড়া সুবিধা প্রদান করা হয়। একটি নতুন প্রশিক্ষণ প্যাভিলিয়নে চারটি একযোগে ব্যবহারযোগ্য ট্র্যাক, প্রথম দলের জন্য একটি এবং যুবদলের জন্য বাকিগুলো নির্মিত হয়েছিল। সিউদাদ রিয়াল মাদ্রিদ মোট আয়তন ১.২ মিলিয়ন বর্গ মিটার।  তথ্যসূত্র  বহিঃসংযোগ রিয়াল মাদ্রিদ প্রশিক্ষণ কেন্দ্রের ভেতরের অবস্থা রিয়াল মাদ্রিদ প্রথম দল বাসভবনের ভেতরের অবস্থা রিয়াল মাদ্রিদ অ্যাকাডেমি বাসভবনের ভেতরের অবস্থা  বিষয়শ্রেণী:রিয়াল মাদ্রিদ ফুটবল ক্লাব বিষয়শ্রেণী:২০০৫-এ স্পেনে প্রতিষ্ঠিত
জাগুয়া বাংলাদেশের বরিশাল জেলার অন্তর্গত বরিশাল সদর উপজেলার একটি ইউনিয়ন।   আয়তন  জাগুয়া ইউনিয়নের আয়তন ১,৮৯৭ একর।   প্রশাসনিক কাঠামো  জাগুয়া ইউনিয়ন বরিশাল সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কোতোয়ালী মডেল থানার আওতাধীন। এটি জাতীয় সংসদের ১২৩নং নির্বাচনী এলাকা বরিশাল-৫ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী জাগুয়া ইউনিয়নের মোট জনসংখ্যা ৬,৫০৯ জন। এর মধ্যে পুরুষ ৩,০৯২ জন এবং মহিলা ৩,৪১৭ জন। মোট পরিবার ১,৪২০টি।   শিক্ষা  ২০১১ সালের আদমশুমারি অনুযায়ী জাগুয়া ইউনিয়নের সাক্ষরতার হার ৭৮.২%।   আরও দেখুন   বরিশাল সদর উপজেলা  কোতোয়ালী থানা, বরিশাল  বরিশাল জেলা   তথ্যসূত্র    বহিঃসংযোগ   বিষয়শ্রেণী:বরিশাল সদর উপজেলার ইউনিয়ন
লিনিয়ার পার্ক বাংলাদেশের খুলনা জেলার খুলনা মহানগরীর গল্লামারী এলাকায় ময়ূরনদীর তীরে অবস্থিত একটি বিনোদন পার্ক।  বর্ণনা  খুলনা সিটি কর্পোরেশন ২০০৯ সালে নগরীর গল্লামারীর ময়ূর নদীর তীরে ১৪ একর জায়গা নিয়ে একটি পার্ক নির্মাণের উদ্যোগ নেয়।https://www.prothomalo.com/amp/bangladesh/article/361699/প্রকল্পের-মেয়াদ-শেষ-কাজ-হয়েছে-অর্ধেক প্রকল্পটি অনুমোদনের পর ২০১২ সালে পার্কটি তৈরির কাজ শুরু হয়। প্রকল্পে রয়েছে আরসিসি পিলার ও তারকাঁটার প্রাচীর, প্রবেশদ্বারের বাম পাশে পাঁচটি দোকানঘর, এন্ট্রিপ্লাজা (টিকিট কাউন্টার ও এন্ট্রিগেটসহ), পার্কিং জোন, রেস্টুরেন্ট, অফিস শেড ও সিকিউরিটি শেড, বাঘ ও হরিণের দুইটি রেপ্লিকা, চারতলা অবজারভেশন টাওয়ার, ১০টি আমব্রেলা শেড, দুইটি টয়লেট, প্যাডেস্ট্রিয়ান, ওয়াকওয়ে, দুইটি পিকনিক শেড (কিচেনশেডসহ), ডেকোরেটিভ বাউন্ডারি ওয়াল এবং চিলড্রেন জোনের মধ্যে চারটি সি স, একটি সি স সার, চারটি পেন্ডুলাম, চারটি কাম্বিং পোল, দুইটি মেরি গ্রাউন্ড, জ্যাম্পিং প্যাড, দুইটি স্লিপার, আর্টিফিশিয়াল টানেল।http://www.sundarbansamachar.com/2016/খুলনা-ময়ূরনদী-পাড়ের-লিনি/  তথ্যসূত্র   বিষয়শ্রেণী:খুলনা জেলার দর্শনীয় স্থান
দারুল হাদিস লতিফিয়াহ (পূর্বের নামঃ মাদ্রাসা-এ-দারুল কিরাত মজিদিয়াহ) ইংল্যান্ডের বৃহত্তর লন্ডনের বেথনাল গ্রিনে অবস্থিত স্বাধীন ইসলামিক শিক্ষাপ্রতিষ্ঠান (মাদ্রাসা)। প্রতিষ্ঠানটি ১১ থেকে ২০ বছর বয়সী ছেলেদের পাঠদান করায়। ১৯৭৮ সালে আবদুল লতিফ চৌধুরী (ফুলতলী সাহেব)-এর পরিচালনায় স্থানীয় মুসলিম সম্প্রদায়ের নেতৃবৃন্দ এটি প্রতিষ্ঠা করেছিলেন।   ইতিহাস  ১৯৭৮ সালে প্রতিষ্ঠানটি প্রতিষ্ঠিত হয়। আবদুল লতিফ চৌধুরী (ফুলতলী সাহেব)-এর পরিচালনায়  স্থানীয় মুসলিম সম্প্রদায়ের নেতারা মাদ্রাসা-এ-দারুল কিরাত মজিদিয়াহ নামে এটি প্রতিষ্ঠিত করেন। প্রথমদিকে শিক্ষা কার্যক্রমগুলো মূলত লন্ডনের ই১ নিউ রোডের একটি ভাড়া সম্পত্তিতে (বাড়ি) অনুষ্ঠিত হয়। ব্যক্তিগত অনুদানের মাধ্যমে স্থানীয় সম্প্রদায়ের নেতারা সম্পত্তিটি কেনার জন্য তহবিল সংগ্রহ করেন। ১৯৮১ সাল ১ কর্নওয়াল অ্যাভিনিউ, লন্ডন, ই২ ০এইচডব্লিউ (পূর্বের ৪৬-৪৮ ক্যানন স্ট্রিট রোড, লন্ডন, ই১ ০বিএইচ) ঠিকানার বর্তমান ভবনটি কেনা হয়।  মাদ্রাসাটি শিক্ষার্থীদের জন্য বাংলা এবং কুরআন বিষয়ে শিক্ষা প্রদান করে। মাদ্রাসাটিতে ৫ থেকে ১৬ বছর বয়সী ২০০ জনেরও বেশি শিক্ষার্থী রয়েছে। ক্লাসগুলি সপ্তাহের কর্মদিবসের বিকাল ৫ টা থেকে সন্ধ্যা ৭ টা পর্যন্ত এবং সাপ্তাহিক ছুটি দিনগুলোতে সকাল ১০ টা থেকে দুপুর ১ টা পর্যন্ত চলে।  ১৯৯৮ সালে এই প্রতিষ্ঠানের নাম দারুল হাদিস লতিফিয়াহ নামকরণ করা হয় এবং এটি একটি মাধ্যমিক বিদ্যালয় ও কলেজ হিসাবে প্রতিষ্ঠিত করা হয়। যেখানে শিক্ষার্থীরা জাতীয় পাঠ্যক্রমের সাথে সামঞ্জস্য রেখে একটি পূর্ণ মাধ্যমিক শিক্ষা গ্রহণ করে এবং সেইসাথে ইসলামিক স্টাডিজ, বাংলা এবং উর্দুতে শিক্ষিত হয়।   তথ্যসূত্র    বহিঃসংযোগ     বিষয়শ্রেণী:১৯৭৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ইংল্যান্ডের ইসলামি শিক্ষাপ্রতিষ্ঠান বিষয়শ্রেণী:ইংল্যান্ডের মাদ্রাসা বিষয়শ্রেণী:১৯৭৮-এ ইংল্যান্ডে প্রতিষ্ঠিত বিষয়শ্রেণী:১৯৯৯-এ প্রতিষ্ঠিত শিক্ষাপ্রতিষ্ঠান
১. ফুসবল- উন্ড স্পোর্ট-ভেরাইন মাইনৎস ০৫ ইভি (সাধারণত ১. এফএসভি মাইনৎস ০৫, মাইনৎস ০৫  অথবা শুধুমাত্র মাইনৎস নামে পরিচিত) হচ্ছে মাইনৎস ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৯০৫ সালের ১৬ই মার্চ তারিখে প্রতিষ্ঠিত হয়েছে। মাইনৎস ০৫ তাদের সকল হোম ম্যাচ মাইনৎসের ওপেল এরিনায় খেলে থাকে; যার ধারণক্ষমতা হচ্ছে ৩৪,০৩৪। বর্তমানে এই ক্লাবের ম্যানেজারের দায়িত্ব পালন করছেন ইয়ান-মরিৎস লিচে এবং সভাপতির দায়িত্ব পালন করছেন স্টেফান হফমান। জার্মান মধ্যমাঠের খেলোয়াড় ড্যানি লাৎসা এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, মাইনৎস ০৫ এপর্যন্ত ৬টি শিরোপা জয়লাভ করেছে; যার মধ্যে ১টি জার্মান অপেশাদার চ্যাম্পিয়নশিপ, ১টি রেজিওনাললিগা সুডওয়েস্ট, ৩টি ওবেরলিগা সুডওয়েস্ট এবং ১টি অপেশাদারলিগা সুডওয়েস্ট শিরোপা রয়েছে।  অর্জন ঘরোয়া জার্মান অপেশাদার চ্যাম্পিয়ন: ১৯৮২ রেজিওনাললিগা সুডওয়েস্ট (২য়) চ্যাম্পিয়ন: ১৯৭৩ ওবারলিগা সুডওয়েস্ট (৩য়) চ্যাম্পিয়ন: ১৯৮১, ১৯৮৮, ১৯৯০ অপেশাদারলিগা সুডওয়েস্ট (৩য়) চ্যাম্পিয়ন: ১৯৭৮  তথ্যসূত্র  বহিঃসংযোগ     বিষয়শ্রেণী:মাইনৎস ০৫ বিষয়শ্রেণী:বুন্দেসলিগার ক্লাব বিষয়শ্রেণী:জার্মানির ফুটবল ক্লাব বিষয়শ্রেণী:১৯০৫-এ জার্মানিতে প্রতিষ্ঠিত বিষয়শ্রেণী:১৯০৫-এ প্রতিষ্ঠিত ফুটবল ক্লাব বিষয়শ্রেণী:২. বুন্দেসলিগার ক্লাব
right|thumb|300px|বিশ্ববিদ্যালয়ের সর্বোচ্চ দালান মিলিক্যান লাইব্রেরি ক্যালিফোর্নিয়া ইনস্টিটিউট অব টেকনোলজি ()The university itself only spells its short form as "Caltech"; other spellings such as "Cal Tech" and "CalTech" are incorrect. The Institute is also occasionally referred to as "CIT," most notably in its alma mater, but this is uncommon. যুক্তরাষ্ট্রের ক্যালিফোর্নিয়া রাজ্যের পাসাডেনায় অবস্থিত একটি বেসরকারী বিশ্ববিদ্যালয়। বিশ্ববিদ্যালয়টিতে প্রাকৃতিক বিজ্ঞান ও প্রকৌশলের উপর জোর দেয়া হয়। এছাড়াও এখানে নাসার স্বায়ত্বশাসিত জেট প্রোপালশন ল্যাবরেটরি অবস্থিত, যেটিতে নাসার বেশিরভাগ মহাশূন্যযানের ডিজাইন ও কার্যকারিতা দেখাশোনা করা হয়। ছাত্রসংখ্যার দিক থেকে ক্যালটেক একটি ছোট বিশ্ববিদ্যালয় হলেও এটি বিভিন্ন বিশ্ব র‌্যাঙ্কিংয়ে সেরা দশ বিশ্ববিদ্যালয়ের একটি হিসেবে স্থান পেয়ে আসছে। এর ৩১ জন শিক্ষার্থী ও শিক্ষক নোবেল পুরস্কারে ভূষিত হয়েছেন। এর ছয়জন শিক্ষার্থী টুরিং পুরস্কার অর্জন করেছেন।  র‌্যাঙ্কিং   বিখ্যাত শিক্ষার্থী   কার্ল ডেভিড অ্যান্ডারসন, পদার্থবিজ্ঞানে নোবেল পুরস্কার বিজয়ী, ১৯৩৬  জেমস রেইনওয়াটার, পদার্থবিজ্ঞানে নোবেল পুরস্কার বিজয়ী, ১৯৭৫  ডোনাল্ড কানুথ, টুরিং পুরস্কার বিজয়ী, ১৯৭৪  গর্ডন মুর, ন্যাশনাল মেডেল অব টেকনোলজি অ্যান্ড ইনোভেশন ১৯৯০আইইই মেডেল অব অনার ২০০৮  উইলিয়াম ব্র্যাডফোর্ড শকলি, পদার্থবিজ্ঞানে নোবেল পুরস্কার ১৯৫৬, আইইই মেডেল অব অনার ১৯৮০  জন রবিনসন পিয়ার্স, স্টুয়ার্ট ব্যালেন্টাইন মেডেল (১৯৬০), আইইইই এডিসন মেডেল (১৯৬৩), আইইইই মেডেল অব অনার (১৯৭৫), মার্কনি প্রাইজ (১৯৭৯), জাপান প্রাইজ (১৯৮৫), চার্লস স্টার্ক ড্র্যাপার প্রাইজ (১৯৯৫)  এবারহার্ড রেকটিন, আইইইই আলেক্সান্ডার গ্রাহাম বেল মেডেল ১৯৭৭  হ্যারল্ড রোজেন, এল এম এরিকসন ইন্টারন্যাশনাল প্রাইজ ১৯৬৭, আইইইই আলেক্সান্ডার গ্রাহাম বেল মেডেল ১৯৮২, ন্যাশনাল মেডেল অব টেকনোলজি অ্যান্ড ইনোভেশন ১৯৮৫, লস স্টার্ক ড্র্যাপার প্রাইজ ১৯৯৫  জেরাল্ড অ্যাশ, আইইইই আলেক্সান্ডার গ্রাহাম বেল মেডেল ১৯৮৯  রবার্ট ম্যাকএলিস, আইইইই আলেক্সান্ডার গ্রাহাম বেল মেডেল ২০০৯  রিচার্ড স্টিফেন মুলার, আইইইই/আরএসই ওলফসন জেমস ক্লার্ক ম্যাক্সওয়েল অ্যাওয়ার্ড ২০১৩  লিরয় এডওয়ার্ড হুড   চেস্টার কার্লসন, মার্কিন পদার্থবিদ ও জেরোগ্রাফি আবিষ্কারক   বিখ্যাত শিক্ষক   রিচার্ড ফাইনম্যান, পদার্থবিজ্ঞানে নোবেল পুরস্কার বিজয়ী, ১৯৬৫  মারি গেল-মান, পদার্থবিজ্ঞানে নোবেল পুরস্কার বিজয়ী, ১৯৬৯  লিনাস পাউলিং, রসায়নে নোবেল পুরস্কার বিজয়ী, ১৯৫৪ এবং শান্তিতে নোবেল পুরস্কার বিজয়ী, ১৯৬৩  রবার্ট ম্যাকএলিস, আইইইই আলেক্সান্ডার গ্রাহাম বেল মেডেল ২০০৯   তথ্যসূত্র    বহিঃসংযোগ      Official athletics website  History of Caltech  — at the official Nobel Prize website.  বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:ক্যালিফোর্নিয়ার বিশ্ববিদ্যালয় ও কলেজ বিষয়শ্রেণী:ক্যালিফোর্নিয়া ইনস্টিটিউট অব টেকনোলজি বিষয়শ্রেণী:১৮৯১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:মার্কিন যুক্তরাষ্ট্রের প্রযুক্তি বিশ্ববিদ্যালয়
মুপ্পাভারাপু ভেঙ্কাইয়া নাইডু (জন্ম ১ জুলাই ১৯৪৯) ভারতের ১৩তম উপরাষ্ট্রপতি। তিনি মোদী কেবিনেটে আবাস ও শহরের দরিদ্রতা উন্নয়ন মন্ত্রী, নগরীয় উন্নয়ন মন্ত্রী ও তথ্য ও সম্প্রচারণ মন্ত্রী হিসাবে পরিষেবায় নিযুক্ত ছিলেন।  নাইডু ২০০২ সাল থেকে ২০০৪ সাল পর্যন্ত ভারতীয় জনতা পার্টির অধ্যক্ষ হিসাবে কার্যকরী ছিলেন। এর আগে তিনি অটল বিহারী বাজপায়ীর কেবিনেটে গ্রামোন্নয়ন মন্ত্রী ছিলেন।http://www.thehindu.com/news/national/other-states/bjp-wins-all-seats-from-rajasthan/article8718901.ece ২০১৭ সালের উপরাষ্ট্রপতি নির্বাচনে তিনি রাষ্ট্রীয় গণতান্ত্রিক মোর্চার সমর্থিত প্রার্থী হন। তিনি তার নিকটতম প্রতিদ্বন্দী ইউনাইটেড পিপলস ফ্রন্টের গোপালকৃষ্ণ গান্ধীকে পরাজিত করে ভারতের ১৩ তম উপরাষ্ট্রপতি হিসাবে নির্বাচিত হন। ২০১৭ সালের ১১ আগস্ট তারিখে ভারতের রাষ্ট্রপতি রাম নাথ কোবিন্দ তাকে উপরাষ্ট্রপতি রূপে শপথ গ্রহণ করান।  তথ্যসূত্র  বহিঃসংযোগ ভেঙ্কাইয়া নাইডুর ব্যক্তিগত ওয়েবসাইট  বিষয়শ্রেণী:ভারতের উপরাষ্ট্রপতি বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:অন্ধ্রপ্রদেশের ভারতীয় জনতা পার্টির রাজনীতিবিদ বিষয়শ্রেণী:ভারতের মন্ত্রিসভা সদস্য বিষয়শ্রেণী:ভারতীয় হিন্দু বিষয়শ্রেণী:জনতা পার্টির রাজনীতিবিদ বিষয়শ্রেণী:নরেন্দ্র মোদীর মন্ত্রিসভা বিষয়শ্রেণী:নেল্লোরের ব্যক্তি বিষয়শ্রেণী:ভারতের তথ্য ও সম্প্রচার মন্ত্রী বিষয়শ্রেণী:ভারতীয় জনতা পার্টির সভাপতি বিষয়শ্রেণী:রাজস্থানের রাজ্যসভা সদস্য বিষয়শ্রেণী:কর্ণাটকের রাজ্যসভা সদস্য বিষয়শ্রেণী:তেলুগু ব্যক্তি
আব্দুল কাইয়ুম মোল্লা পশ্চিমবঙ্গের একজন ভারতীয় রাজনীতিবিদ। তিনি দক্ষিণ চব্বিশ পরগনা জেলার ডায়মন্ড হারবার বিধানসভা কেন্দ্র থেকে সাতবার পশ্চিমবঙ্গ বিধানসভার সদস্য নির্বাচিত হয়েছেন। তিনি ১৯৬৭ সালে এমএলএ হন এবং শেষবার ১৯৯১ সালে ভারতের কমিউনিস্ট পার্টি (মার্ক্সবাদী) এর প্রতিনিধিত্ব করে পশ্চিমবঙ্গ বিধানসভা নির্বাচনে জয়লাভ করেন।   প্রাথমিক জীবন এবং কর্মজীবন  মোল্লা পশ্চিমবঙ্গের দক্ষিণ ২৪ পরগনা জেলার ডায়মন্ড হারবারের বাসিন্দা।  মোল্লা প্রথমবারের মতো ১৯৬৭ সালের পশ্চিমবঙ্গ বিধানসভা নির্বাচনে ডায়মন্ড হারবার বিধানসভা কেন্দ্র থেকে ভারতের কমিউনিস্ট পার্টি (মার্কসবাদী) এর প্রতিনিধিত্ব করে বিধায়ক হন। পরবর্তী দুটি নির্বাচনে তিনি আসনটি ধরে রাখেন, যার ফলে কমিউনিস্ট পার্টি ১৯৬৯ সালের নির্বাচন এবং ১৯৭১ সালের পশ্চিমবঙ্গ বিধানসভা নির্বাচনে জয়লাভ করে। ১৯৭২ সালের পরবর্তী নির্বাচনে তিনি ভারতীয় জাতীয় কংগ্রেসের শেখ দৌলত আলীর কাছে ৮,৫৯৬ ভোটের ব্যবধানে হেরে যান। তবে, ১৯৭৭ সালের পশ্চিমবঙ্গ বিধানসভা নির্বাচনে তিনি চতুর্থবারের মতো নির্বাচিত হন যেখানে তিনি জনতা পার্টির শঙ্করী প্রসাদ মণ্ডলকে পরাজিত করেন। তিনি ১৯৮২, ১৯৮৭  এবং ১৯৯১  সালের নির্বাচনে জয়লাভ করে সাতবারের জন্য বিধায়ক নির্বাচিত হন। আবারও, কংগ্রেসের শেখ দৌলত আলী ১৯৯৬ সালের পশ্চিমবঙ্গ বিধানসভা নির্বাচনে জয়লাভের দৌড় থামিয়ে দেন।   তথ্যসূত্র   বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১ বিষয়শ্রেণী:পশ্চিমবঙ্গ বিধানসভার সদস্য ১৯৬৭-১৯৬৯ বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
আফ্রিকান রিভার মার্টিন (বৈজ্ঞানিক নামঃ Pseudochelidon eurystomina)হচ্ছে প্যাসারিন জাতের পাখি। তবে কোন কোন রিভার মার্টিন শ্যালো পরিবার এর উপ পরিবারের সদস্য। প্রথম যখন আফ্রিকান রিভার মার্টিন আবিষ্কার করা হয় তখন এদেরকে শ্যালো পাখি হিসেবে শনাক্ত করা হয়। আফ্রিকান রিভার মার্টিন বড় আকারের শ্যালো পাখি যারা প্রধানত কালো রঙের হয়, মাথার দিকে নীলচে-সবুজ আভা থাকে।   শ্রেণীবিন্যাস  জার্মান জীববিজ্ঞানী গুস্তাব হার্টলাউব ১৮৬১ সালে সর্বপ্রথম আফ্রিকান রিভার মার্টিন সম্পর্কে বর্ণনা করেন, প্রথম দিকে তিনি একে শ্যালো ও মার্টিন পরিবারের সদস্য মনে করেন নি, তিনি একে রোলার দের সাথে স্থান দেন। ১৯৩৮ সালে পারসি লোয়ে প্রমাণ করেন এরা শ্যালো এবং মার্টিনের নিকটাত্মীয় কিন্তু তাদের থেকে বেশ আলাদা হওয়ায় তিনি এদেরকে শ্যুডোচেলিডোনিডি উপপরিবারে স্থান দেন।Turner & Rose (1989) pp. 85–86.   বর্ণনা  প্রাপ্তবয়স্ক আফ্রিকার নদী মার্টিন লম্বায় ১৪ সেমি। এরা প্রধানত কালো বর্ণের পালকে মোড়া থাকে, মাথার দিকে সিল্কি নীলচে-সবুজ আভা। এদের ওড়ার পাখা কালো। এদের লেজ ৪.৮ সেমি লম্বা। এদের পায়ের রঙ বাদামী, চোখ লাল, ঠোঁট কমলা লাল। পাখার দৈর্ঘ্য ১৪ সেমি। সাধারণভাবে পুরুষ ও স্ত্রী পাখি দেখতে একই রকম।  আফ্রিকার নদী মার্টিন খুব ভালো এবং দ্রুত উড়তে পারে। প্রজাতি ভেদে এদের ডাকার ধরন ভিন্ন। কিইই-র-র, চিই-চিই এরকম ছোট ছোট শব্দে এরা ডাকাডাকি করি। দলবেধে চির-চির-চির করে ডাকে, অভিবাসনের সময়ে এরা খুবই ডাকাডাকি করে।   বাসস্থান  আফ্রিকান রিভার মার্টিন কঙ্গোর কঙ্গো নদী এবং এর শাখা উবাংগি নদীর আশেপাশে বাস করে। আফ্রিকার এই এলাকা সম্পর্কে খুবই কম জানা যায়। ধারণা করা হয় এরা কাসাই নদী সহ আশপাশের অন্যান্য নদীতে বাস করে। গ্যাবনের দক্ষিণাংশেও এদের দেখতে পাওয়া যায়। তবে এরা এখানে স্থায়ীভাবে বাস করে নাকি শীতে অভিবাসী হয়ে আসে সেটা সুনিশ্চিত নয়।   স্বভাব  আফ্রিকান রিভার মার্টিন দল বেঁধে থাকে। ওড়ার সময়ে এরা জোড়া অথবা ছোট ছোট দলে বিভক্ত হয়ে ডাকাডাকি করে এবং একে অন্যকে তাড়ায়। এরা কলোনি আকারে জঙ্গল ঘেষা নদীর বালু তীরে বাসা বাধে। একটি কলোনিতে ৮০০ মত পাখি থাকতে পারে। প্রতি জোড়া পাখি বালিতে ১-২ মিটার লম্বা টানেলাকৃতির গর্ত খোঁড়ে। টানেলে শেষ প্রান্তে অল্প কিছু খড়, পাতা জমিয়ে সেখানে দুই থেকে চারটি ডিম পাড়ে। এদের ডিম ফুটে বাচ্চা বের হওয়ার সময় অজানা, তবে ধারণা করা হয় পিতা-মাতা উভয়েই বাচ্চার যত্ন নেয়।   তথ্যসূত্র    বহিঃসংযোগ    Videos on the Internet Bird Collection  Calls at Xeno-canto  বিষয়শ্রেণী:আফ্রিকার পাখি বিষয়শ্রেণী:মার্টিন পাখি বিষয়শ্রেণী:মধ্য আফ্রিকার পাখি বিষয়শ্রেণী:১৮৬১-এ বর্ণিত পাখি
এলিজাবেথ মারিনকোলা একজন উন্মুক্ত প্রবেশাধিকার সক্রিয়তাবাদী। তিনি আফ্রিকান অ্যাকাডেমি অব সায়েন্সেসের যোগাযোগ এবং ওকালতি প্রবীন উপদেষ্টা। তিনি বিজ্ঞানে নিবেদিত সরকারি সম্পদ বৃদ্ধি ও বিজ্ঞানের উন্নত জনশিক্ষার উন্নয়নে গুরুত্বপূর্ণ অবদান রেখেছেন এবং বৈজ্ঞানিক সাহিত্যে উন্মুক্ত প্রবেশাধিকার, উন্মুক্ত বৃত্তি এবং গবেষণা যোগাযোগ অগ্রস্ররের পক্ষে একজন উপদেষ্টা। তার ২০১৩ সালের টেডমেড বক্তব্য বিজ্ঞান, প্রযুক্তি এবং চিকিৎসা (এসটিএম) প্রকাশকদের বিভিন্ন সমস্যার সমাধান করে।   শিক্ষা ও কর্মজীবন  মারিনকোলা স্ট্যানফোর্ড বিশ্ববিদ্যালয় থেকে স্নাতক ডিগ্রি অর্জনের পাশাপাশি স্ট্যানফোর্ড গ্র্যাজুয়েট স্কুল অব বিজনেস থেকে এমবিএ ডিগ্রি অর্জন করেন। ১৯৯১ থেকে ২০০৫ সাল পর্যন্ত তিনি আমেরিকান সোসাইটি ফর সেল বায়োলজির (এএসসিবি) নির্বাহী পরিচালক এবং কোষের আণবিক জীববিজ্ঞানের প্রকাশক হিসাবে দায়িত্ব পালন করেছিলেন। তার নেতৃত্বে, এএসসিবি মার্কিন যুক্তরাষ্ট্রের রাষ্ট্রপতির কাছ থেকে বিজ্ঞান, গণিত ও প্রকৌশল পরামর্শদাতার এক্সিলেন্সের জন্য ২০০৪ সালের ইনস্টিটিউশনাল প্রেসিডেন্সিয়াল অ্যাওয়ার্ড পেয়েছিল। ২০০৪ সালে মারিনকোলা এএসসিবি'র প্রথম নাগরিক সদস্য (প্রয়াত অভিনেতা এবং ক্রিস্টোফার রিভের সাথে) হিসাবে এএসসিবি নামকরণ করেছিলেন। মেরিনকোলা ২০০০ থেকে ২০০৩ সাল পর্যন্ত প্রথমে ন্যাশনাল ইনস্টিটুটেস অফ হেলথ পূবমেড সেন্ট্রাল জাতীয় উপদেষ্টা কমিটিতে দায়িত্ব পালন করেছিলেন।  ২০০৫ থেকে ২০১১ সাল পর্যন্ত তিনি পাবলিক লাইব্রেরি অব সায়েন্সের (পিএলওএস)-এর পরিচালনা পর্ষদে দায়িত্ব পালন করেন। ২০০৫ থেকে ২০১৩ সাল পর্যন্ত তিনি সোসাইটি ফর সায়েন্স অ্যান্ড দ্য পাবলিকের (এসএসপি) সভাপতি এবং সিইও ছিলেন। তিনি সায়েন্স নিউজ এবং সাইন্স নিউজ ফর কিডস-এর প্রকাশক ছিলেন।  তিনি এসএসপিতে দায়িত্ব পালন কালে সায়েন্স নিউজ সাধারণ উৎকর্ষ এবং সর্বাধিক উন্নত ম্যাগাজিনের জন্য সোসাইটি অব ন্যাশনাল অ্যাসোসিয়েশন পাবলিকেশন্সের (পরবর্তীতে যার নামকরণ করা হয় অ্যাসোসিয়েশন মিডিয়া অ্যান্ড পাবলিশিং) কাছ থেকে ২০০৯ সালের এক্সেল পুরস্কার পেয়েছিল। এসএসপির সভাপতি হিসাবে তিনি ইউএসএ বিজ্ঞান এবং প্রকৌশল উত্সবের উপদেষ্টা বোর্ডে কাজ করেন।  পিএলএসে যোগদানের আগে ২০১২ থেকে ২০১৩ সাল পর্যন্ত তিনি ওপেন অ্যাক্সেস জার্নাল ইলাইফের পরিচালনা পর্ষদের প্রথম সভাপতির দায়িত্ব পালন করেন। পিএলওএস নিশ্চিত করেছে যে ২০১৬ সালের শেষের দিকে তিনি তার অবস্থান থেকে বিদায় নেন।    পারিবারিক জীবন  এলিজাবেথ মারিনকোলা তিন সন্তানের (জেমি, পলা এবং রাহেল) জননী।   আরো দেখুন   আফ্রিকান একাডেমি অফ সায়েন্সেস   তথ্যসূত্র    বহিঃসংযোগ    টেডমেডে এলিজাবেথ মারিনকোলার বক্তব্য  বিষয়শ্রেণী:জীবিত ব্যক্তি বিষয়শ্রেণী:বিজ্ঞান ব্লগ-লেখক বিষয়শ্রেণী:উন্মুক্ত প্রবেশাধিকার কর্মী বিষয়শ্রেণী:সোসাইটি ফর সায়েন্স অ্যান্ড দ্য পাবলিক বিষয়শ্রেণী:পাবলিক লাইব্রেরি অব সায়েন্স
right|thumb|জেমস নক্স পোক্‌ জেমস নক্স পোক্‌ (ইংরেজি: James Knox Polk জেইম্‌জ়্‌ নক্স্‌ পৌক্‌) (নভেম্বর ২, ১৭৯৫ – জুন ১৫, ১৮৪৯) মার্কিন যুক্তরাষ্ট্রের একাদশ রাষ্ট্রপতি। তিনি ১৮৪৫ সালের ৪ মার্চ হতে ১৮৪৯ সালের ৪ মার্চ পর্যন্ত রাষ্ট্রপতি হিসাবে দায়িত্ব পালন করেন। পোকের জন্ম উত্তর ক্যারোলিনার মেক্লেনবার্গ কাউন্টিতে, কিন্তু তিনি জীবনের অধিকাংশ সময় টেনেসি রাজ্যে বসবাস করেন, এবং এই রাজ্যেরই প্রতিনিধিত্ব করেন। ডেমোক্র্যাট দলের সদস্য পোক ১৮৩৫ হতে ১৮৩৯ পর্যন্ত মার্কিন কংগ্রেসের হাউজ অফ রিপ্রেসেন্টেটিভসের স্পীকার ছিলেন। এছাড়াও তিনি ১৮৩৯ হতে ১৮৪১ পর্যন্ত টেনেসি রাজ্যের গভর্নর হিসাবে দায়িত্ব পালন করেন।  তথ্যসূত্র  বিষয়শ্রেণী:১৭৯৫-এ জন্ম বিষয়শ্রেণী:১৮৪৯-এ মৃত্যু বিষয়শ্রেণী:মার্কিন যুক্তরাষ্ট্রের রাষ্ট্রপতি বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:কলেরায় মৃত্যু বিষয়শ্রেণী:১৯শ শতাব্দীর মার্কিন ব্যক্তি বিষয়শ্রেণী:১৯শ শতাব্দীর মার্কিন রাজনীতিবিদ বিষয়শ্রেণী:মার্কিন জাতীয়তাবাদী বিষয়শ্রেণী:মার্কিন যুক্তরাষ্ট্রের ১৯শ শতাব্দীর রাষ্ট্রপতি বিষয়শ্রেণী:ইংরেজ বংশোদ্ভূত মার্কিন ব্যক্তি